Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -8. …
4 ต.ค. 2561

Tactical Move
เดินเกมกลยุทธ์บ่าย
SET Index ปรับลดลง -8.24 จุด (-0.47%) ปิดภาคเช้าที่ 1,733.72 จุด ด้วยมูลค่าการซื้อขาย 29,702.15 ล้านบาท
Most Positive Impact: U (+0.55 จุด), BDMS (+0.39 จุด), BBL (+0.38 จุด)
Most Negative Impact: PTT (-1.41 จุด), AOT (-0.71 จุด), SCB (-0.67 จุด)
แนวโน้มตลาดบ่าย
ตลาดหุ้นไทยภาคเช้าปรับตัวลดลงโดยกลุ่มพลังงาน (-3.49 จุด) เป็นกลุ่มหลักที่ถ่วงตลาด นอกจากนี้ยังมีการปรับลดลงของกลุ่มพาณิชย์ (-1.20 จุด) ขนส่ง (-1.11 จุด) อาหาร (-0.75 จุด) และกลุ่มธนาคาร (-0.6 จุด) ส่วนกลุ่มที่ปรับตัวเพิ่มขึ้นได้แก่ กลุ่มโรงพยาบาล (+0.64 จุด) และกลุ่มชิ้นส่วนอิเล็กทรอนิกส์ (+0.27 จุด)
SET Index ปรับตัวลงพร้อมกับตลาดหุ้นอื่นๆในเอเชียแปซิฟิคจากการกลับมาของความกังวลต่อกลุ่มประเทศเกิดใหม่ เนื่องจากราคาน้ำมันดิบโลกที่พุ่งสูงจะนำไปสู่การขาดดุลบัญชีเดินสะพัดที่มากขึ้นของกลุ่มประเทศเกิดใหม่ที่ต้องนำเข้าน้ำมัน ขณะที่ดอลลาร์สหรัฐดูจะแข็งค่ามากขึ้นทั้งจากคำพูดของคุณพาวเวลล์ และ US 10Y bond yield ที่พุ่งขานรับ ประเด็นเหล่านี้นำไปสู่การอ่อนค่าของสกลุเงินต่างๆในประเทศที่มีความเปราะบาง
อย่างไรก็ดีเศรษฐกิจของไทยมีภูมิคุ้มกันจากค่าเงินพอสมควร ซึ่งเรายังคงมุมมองการอ่อนค่าของเงินบาทในระดับเดิม ดังนั้นสำหรับภาคบ่ายแนะนำหุ้นส่งออกในกลุ่มชิ้นส่วนอิเล็กทรอนิกส์อย่าง HANA ที่มีปัจจัยเฉพาะตัวจากอุปสงค์ที่แข็งแกร่งในครึ่งหลังของปี 2561 และการฟื้นตัวของยอดขายแผ่นวงจรรวม (IC) ที่ใช้ในแบรนด์สมาร์ทโฟนของจีนซึ่งจะช่วยกระตุ้นให้กำไรเติบโตขึ้นอย่างแข็งแกร่งทั้งในเชิง YoY และ HoH ในครึ่งหลังของปี
ประเด็นน่าติดตามในวันพรุ่งนี้ คือ สหรัฐจะมีการรายงานตัวเลขดุลการค้าเดือน ส.ค. โดยตลาดคาดการณ์ขาดดุลที่ 52,300 ล้านดอลลาร์ และการจ้างงานนอกภาคการเกษตร ซึ่งตลาดคาดการณ์ที่ 185,000 ตำแหน่ง
หุ้นแนะนำ MEGA GFPT JAS